Masturbacija moških prijateljica?

Masturbacija je stimulacija genitalij do doseženega vrhunca oziroma orgazma. Stimulacija se izvaja »ročno«, z dotiki telesa, z različnimi objekti oziroma spolnimi igračkami ali z združitvijo pravkar naštetega

Masturbacija je oblika avtoerotike, a ne izključuje prisotnosti druge osebe, saj nam včasih pri tem lahko pomaga tudi partner. V glavnem takrat, ko govorimo o masturbaciji, mislimo na moško samozadovoljevanje. Za ženske se pogosteje uporablja izraz samozadovoljevanje. No, danes se bomo posvetili predvsem moškim in njihovi masturbaciji.

Masturbacija je vedno bila in bo

Že Sumerci so videli masturbacijo kot nekaj normalnega, ne glede na to, ali počne to ena ali več oseb hkrati. Moška masturbacija je postala še bolj pomembna v starodavnem Egiptu, kjer je imela že kar magično in svetniško prispodobo, če je bila seveda opravljena s strani boga ali tudi faraona. Galaksija bi naj nastala tako, da je bog Atum masturbiral in ejakuliral.

Moč njegove ejakulacije bi naj določala moč Nilovega toka. Zaradi tega verovanja so egipčanski faraoni morali masturbirati v Nil. Kama Sutra najbolje razloži v detajlih: »Napni svoj instrument v levjem stanju: sedi z razširjenimi nogami in se pripravi z obema rokama …«

Masturbiranje je bilo že od prazgodovine postavljeno na prestol in ni bilo odvratno ali povezano z odklonilnimi stališči. Vsaj ne do poznega 18. stoletja in vse tja do začetka 20.stoletja, ko je bilo prikazano kot odvratno in kontroverzno. Med 18. in 20. stoletjem je bila masturbacija celo »odporniško« dejanje. Zato so znanstveniki iznašli pas, ki je imel žepek za penis in moda ter je preprečil masturbacijo oziroma jo popolnoma onemogočil … Zanimivo, kajne?!

Danes je seveda prisotna v vsakdanu povprečnega moškega. Glede na to, da se danes vse napihuje in prodaja, me ni prav nič začudilo, da obstaja celo maraton masturbiranja.

Masturbacija je koristna za zdravje in odnose s partnerjem

Različne zdravstvene prakse danes promovirajo masturbacijo s sloganom: »Ena masturbacija na dan, prežene zdravnika stran!« Je kar nekaj resnice v tem! Masturbiranje znižuje stres in depresijo, zmanjšuje možnost za raka na prostati, krepi spolne organe in dviguje raven spolne energije ter testosterona v telesu, povečuje pretok krvi v modih, ipd. Znižuje tudi možnost odpovedi srca in drugih srčno žilnih bolezni ter znižuje krvni pritisk. Številne zdravstvene ustanove so dokazale, da masturbiranje kot reden dodatek k spolnim donosom oziroma spolnosti, preprečuje različne psihološke in zdravstvene težave.

Masturbiranje je najlažji način za spoznavanje lastne spolne občutljivosti (kakšne dotike, dražljaje si želimo) in najboljši način, da zadovoljimo sami sebe in nudimo užitek sami sebi ter se izognemo vsem oblikam spolne aktivnosti, kjer gre za izrazito površinski spolni odnos ali druge oblike spolne aktivnosti, ki sprosti napetost, a dejansko ni zadovoljujoča. Pomaga tudi pri reševanju problemov z erekcijo ali prezgodnjemu izlivu.

Masturbacija lahko pripomore k boljšemu odnosu med dvema partnerjema, predvsem če eden želi več spolnih odnosov kot drugi. Masturbiranje je normalen del spolnosti človeka in bi moralo biti dopolnilo spolnega življenja vseh partnerjev, čeprav ne more nadomestiti spolnih odnosov s partnerjem, kjer je v ospredju intimnost odnosa in tisto, kar nam intimnost s partnerjem daje kot človeku. A vsi ljudje včasih potrebujemo samo spolno zadovoljitev.

Čeprav smo s partnerjem spolno usklajeni, ne moremo biti vedno usklajeni glede spolnih želja ali želje po spolni zadovoljitvi.

Masturbiranje je prav gotovo način, ki lahko pomaga premostiti te razlike. Tudi, če v to vključimo partnerja. Poseben del intimne povezanosti je, kadar ljubimo sami sebe in nas partner pri tem samo opazuje. Delimo najglobljo intimnost posameznika z drugim človekom, s partnerjem. Naj partnerka samo leži ob vas in vas opazuje. Lahko nežno ljubkuje vaša moda, medtem ko masturbirate.

Masturbiranje je pri moških pogosto

Masturbiranje je zelo individualno

Pogostost masturbiranja je odvisna od več faktorjev: hormoni, spolne navade, leta, stanu (samski, vezani), odvisnost od sovrstnikov, zdravja in nasploh odnosa do masturbiranja. Raziskave so pokazale, da je 92% moških masturbiralo vsaj enkrat v življenju. Seveda so ti podatki relativni, saj določeni ljudje smatrajo njihovo spolno življenje za privat zadevo, nekateri (prijatelj, ki namesto »zdravo« reče: »Kako pa mi je danes prišlo« ) pa ne. Študije so pokazale, da je masturbiranje prisotno v vseh obdobjih življenja, seveda pa prihaja do odstopanj v pogostosti. Prav gotovo več masturbirajo 16-letniki kot 60-letniki.

Moški imajo podobne tehnike masturbiranja in osnovne značilnosti masturbiranja, ki so nam skupne, a hkrati tudi zelo specifične in individualne. Predvsem so različne glede načina, kako priti do želenega učinka. Metode masturbiranja so drgnjenje in dotikanje genitalij s prsti ali drgnjenje ob določen predmet, kot je na primer blazina; stimulacija anusa s prsti ali s kakšnim drugim predmetom, stimuliranje penisa z električnimi pripomočki, ki jih lahko uporabljamo tudi za stimulacijo anusa.

Moške tehnike masturbiranja so odvisne od številnih faktorjev in osebnega pristopa ter pogleda na masturbiranje.

Tehnike se razlikujejo tudi med obrezanimi in neobrezanimi moškimi

Nekatere, ki določenim moškim ustrezajo, drugim ne bodo. Najpogostejša tehnika za moško masturbiranje je držanje penisa s sproščenim prijemom in pomikanje roke gor in dol. Ta metoda je tipična za doživljanje orgazma in ejakulacije. Hitrost in drsnost roke gor in dol po penisu je odvisna od osebe, čeprav je dokazano, da se hitrost premikanja povečuje, ko se moški bliža orgazmu in zmanjšuje med orgazmom samim.

Neobrezan moški masturbira pogosto tako, da oprime s prsti kožico in jo potiska gor in dol po penisu ter s tem stimulira glavico penisa. To »ribanje« kožice ob ud povzroči večanje penisa, njegovo temnejšo barvo. Nekateri, da se izognejo trenju in drugim bolečinam, ki so včasih lahko neprijetne, uporabljajo lubrikante.

Moški pogosto uporabljajo tehniko, da s palcem in kazalcem objamejo penis nekje na polovici debla penisa in tako premikajo kožico gor in dol. S tem povzročijo večji pritisk na določeno mesto, ki ga želijo stimulirati. Obstaja tudi način, pri katerem se moški uleže na trebuh na udobno podlago (vzmetnica, vzglavnik) in drgne ud ob njo. Pri tej tehniki določeni uporabljajo umetne vagine, ki užitek povečajo. Poznanih je še veliko variacij masturbiranja. Nekateri uporabijo »prosto« roko, da se dotikajo mod ali bradavičk. Zadnje so erogena cona tudi pri moških. Bolj gibčni moški se lahko dotikajo svojega uda celo z jezikom (avto felacija). No, nekateri so tako gibčni, nekateri si pač odstranijo nekaj reber, da tega le dosežejo (Marilyn Manson).

Prostata je žleza, ki dovaja tekočino v spermo. Ker je občutljiva na dotik, jo nekateri moški stimulirajo med masturbiranjem (največkrat s pritiskom s prstom skozi anus na prostato). Nekateri moški uživajo v draženju anusa brez pritiska na prostato. Nekateri se zadovoljujejo tudi na način, ki se mu reče »igranje z uretro«. V bistvu je vse skupaj stimulacija majhnega predela na spolnem udu (odprtine), skozi katero se odvaja urin oziroma sperma.

Branje in gledanje pornografskih revij in različnih pornografskih in erotičnih materialov je pogosti način vzburjanja pri masturbiranju.

Na urgenca.com že več kot 50.000 vročih fotk potrebnih uporabnikov

Pogostokrat se ljudje med masturbiranjem zatečejo tudi k spominom ali spolnim fantazijam.

Masturbacija po navadi poteka kot nekakšen ritual, katerega si lahko dopolnimo z različnimi fetiši, ki te trenutke le podaljšajo in polepšajo. Nekateri »fetiši« segajo v skrajnosti, ki niso primerne. Primer je autoerotic asphyoxiation (oseba si ne dovoli pretoka kisika do možganov zaradi spolnega vzburjenja ) in pa vezanje na razne predmete. Slednje je manj fatalno, saj je najhujše, kar se ti lahko zgodi, da te nekdo, za katerega si tega ne želiš, zaloti zvezanega na postelji. In seveda par modric.

Moški včasih masturbirajo vse dokler niso tik pred orgazmom, nato malo prekinejo in potem spet nadaljujejo. Ta cikel se po navadi večkrat ponovi in je zelo dobra metoda za večanje užitka.

SKUPINSKO MASTURBIRANJE
Skupinsko masturbiranje je spolni akt, ki vključuje dve ali več oseb, kjer drug drugega ali samega sebe dražijo po genitalijah z rokami ali predmeti. Takšno masturbiranje je lahko uporabljeno kot predigra ali tudi kot alternativa za spolni odnos. Nekateri pari celo bolj prisegajo na spolni odnos brez penetracije in zato dajejo to simultano masturbiranje na prvo mesto. Nekateri prisegajo samo na ta način vzburjenja (do poroke na roke). Je pa ta vrsta spolnega odnosa oziroma masturbacije dober način, da se prepreči zanositev, seveda če sperma ne pride v kontakt z vulvo po ejakulaciji.
Skupinsko masturbiranje lahko prakticirajo pari, ki se med aktom lahko ali ne dotikajo drug drugega.

Nekaj primerov tega:
• Skupna masturbacija brez dotikanja – Dve osebi se samozadovoljujeta brez, da se dotikata drug drugega
• Skupna masturbacija z dotikanjem – Ena oseba se dotika druge med samozadovoljevanjem, druga oseba lahko počne isto med ali potem
• Skupina brez dotikanja – Več oseb se samozadovoljuje brez tega, da se dotikajo drug drugega
• Skupina z dotikanjem – Več oseb se dotika drug drugega in se tako samozadovoljujejo kot skupina

KAJ BI MORALI UPOŠTEVATI PRI MASTURBIRANJU

Masturbiranje se pogosto začne z uporabo pornografskih ali erotičnih materialov (revije, filmi, ipd.). V začetni fazi je učinek nedvomno povečanje spolne energije. A glavni namen masturbiranja je, da se osredotočimo na lastne občutke, lastni užitek, poglobimo v doživljanje lastne spolnosti. Pri tem je prisotnost pornografije ali erotike moteča oziroma nas od tega oddaljuje, saj nas odvrača od nas samih.

Ne glede na način masturbiranja je potrebno stimulirati celoten penis in tudi moda. Ne smemo se osredotočiti samo na glavico penisa, ampak na celotno deblo penisa. Prav tako se dotikajmo mod, ki so občutljiva na nežno dotikanje in tudi na stiskanje. Drgnjenje mod poveča proizvodnjo testosterona, kar izboljša splošno zdravstveno stanje moškega. Morda izvedete tudi masažo mod, s katero povečate izločanje testosterona, povečate spolno energijo in pretok krvi skozi moda ter jih tako pomagate ohranjati zdrava. Odkrivajte tudi ostale predele, ki so izredno občutljivi in dajejo posebno ugodje. Ne pozabite na presredek in področje okoli anusa. S pritiskanjem na teh delih lahko dosežemo še večji izliv krvi v penis, kar užitek še poveča.

Uporabite vlažilno sredstvo (lubrikant; lahko na oljni osnovi, ker se ne posuši tako hitro), ki bo še povečalo občutljivost. Vsekakor ne hitite, ampak si vzemite čas. Bodite potrpežljivi. Eden najboljših načinov, da se naučite potrpežljivosti, ki jo še kako potrebujete pri spolnih odnosih s partnerko.

Ne osredotočite se na cilj (izliv), ampak uživanje, ki si ga nudite sami, na vzburjenje, ki se stopnjuje (različne stopnje erekcije, ščemenje, utripanje, povečan izliv krvi v penisu, ipd.), na dihanje (zelo pomembno pri obvladovanju izliva; kako dihate, ko poskušate zadržati izliv oziroma nadzorovati lastno vzburjenje, je odvisno od posameznika). Bistveno je, da kri zaokroži po telesu in ni koncentrirana samo v genitalijah (izognemo se lahko glavobolom, ki jo takšno stanje povzroča, če traja zelo dolgo). Gre za preusmeritev spolne energije izven področja genitalij.

Masturbiranje lahko traja tudi četrt ure in več. Dober trening za spolne odnose s partnerko. Uporabite metodo, ko se tik pred izlivom ustavite, se nekoliko umirite in sprostite ter nato nadaljujete znova. Lahko uporabite katero izmed tehnik za preprečevanje prezgodnjega izliva (stiskanje penisa, potegnitev mod stran od telesa). Zelo poveča spolno energijo v telesu.

Ne pozabite, da spolna energija potencira čustva pri vseh spolnih aktivnostih (tako pri masturbiranju kot spolnih odnosih s partnerjem), zato ni dobro, če se spustimo v spolno aktivnost, kadar nas obvladuje jeza ali sovraštvo. Jeza se bo preko spolne aktivnosti še bolj potencirala. Seveda ni nič narobe (nasprotno), če se posvečate tudi ostalim delom telesa. Iščite užitke.

Lažje boste povedali partnerki, kaj vam prinaša užitke, kadar bo ona prevzela vlogo, ki jo imate pri masturbiranju sami.

Zelo koristno je, če se naučite obvladovati pubokokcigealno (sramno-trtično) mišico ali PK mišico. Gre za skupino mišic, ki segajo od sramne kosti do trtice.

Krepitev te mišice pomeni močnejše orgazme, erekcije in obvladovanje izliva.

PK mišica obdaja prostato, skozi katero se pretaka sperma takrat, ko gre za ejakulacijo (trenutek izliva v doživljanju orgazma, ki je zadnja točka vzburjenja). S PK mišico stiskajte prostato, pazite na dihanje. Začutili boste drhtenje in mravljince po vsem telesu. Orgazem doživljate že pred samim izlivom. Na ta način boste občutili krče (PK mišica med orgazmom povzroča krče v medenici in zadnjiku), tudi krče prostate, čeprav se ne boste še prepustili izlivu. Nekoliko se sprostite in nato spet potencirajte vzburjenje. Tako boste podaljševali čas do izliva. Predvsem pri starejših moških izliv pogosto pomeni izčrpanost in samo še željo po spanju.

Torej podaljšujte čas do izliva. Masturbiranje je enkraten trening.